‘বাংলাদেশ নয়, সামরিক চুক্তির উদ্যোগ ভারতের’ | BreakingNews.com.bd
(ঢাকা ও পার্শ্ববর্তী এলাকায় আজকের সময়সূচি)
ইফতারঃ pm, সেহরীঃ am
English
ঢাকা, শুক্রবার, ২৩ জুন ২০১৭, ১২:১২ অপরাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
শিরোনাম:
টিকিটের দাম আকাশ ছোঁয়া
ঈদযাত্রায় ​মহাসড়কে গাড়ির চাপ
২৫ জুন সব সিনেমা হল বন্ধের ঘোষণা
বাজেট পাস হলেই বিএনপির মুখ বন্ধ হবে: কাদের
প্রধানমন্ত্রীর ইমেজ রক্ষায় বাজেট নিয়ে নাটক: রিজভী
আফগানিস্তানে গাড়ি বোমা হামলায় নিহত ২০
খারাপ কর্মক্ষেত্রের তালিকায় বাংলাদেশ নবম
খালেদার মামলার পরবর্তী শুনানি ২৯ জুন
থেমে থেমে চলছে ঈদযাত্রা
ভনের সেরা একাদশে সাকিব
বাসস্ট্যান্ডে ঘরমুখোদের উপচে পড়া ভিড়
‘বাংলাদেশ নয়, সামরিক চুক্তির উদ্যোগ ভারতের’
গয়েশ্বর চন্দ্র রায়
প্রকাশিত : বৃহস্পতিবার, ০৬ এপ্রিল ২০১৭, ০৬:২৯
অঅ-অ+
অস্পষ্ট হলেও এটা স্পষ্ট যে, বাংলাদেশের পক্ষ থেকে সামরিক চুক্তির উদ্যোগ নেওয়া হয় নাই। প্রধানমন্ত্রী শেখ হাসিনার আসন্ন ভারত সফর প্রসঙ্গে মঙ্গলবার (০৪ এপ্রিল) দুপুরে নয়াপল্টনে নিজ অফিসে বিএনপির স্থায়ী কমিটির সদস্য গয়েশ্বর চন্দ্র রায় এমন অভিপ্রায় ব্যক্ত করেছেন। এ বিষয়ে তার একান্ত সাক্ষাৎকারটি নিয়েছেন ব্রেকিংনিউজ.কম.বিডি এর স্টাফ করেসপন্ডেন্ট মুক্তাদির হোসেন প্রান্তিক।
ব্রেকিংনিউজ.কম.বিডি:  ভারত-বাংলাদেশ সামরিক চুক্তি হতে যাওয়াটাকে কীভাবে মূল্যায়ন করছেন?
গয়েশ্বর: সম্প্রতি বাংলাদেশ চায়না থেকে যখন দুটো সাবমেরিন কিনেছে ঠিক এর পর পরই ভারত-বাংলাদেশ সামরিক চুক্তির বিষয়টি আলোচনায় উঠে আসে। ছয় মাস কিংবা এক বছর তার আগেও এ বিষয়ে কোনো আলোচনা ছিল না। ফলে প্রথমত কথা হচ্ছে, ভারত-বাংলাদেশের মধ্যকার সামরিক চুক্তির প্রস্তাব কোন পক্ষ থেকে এসেছে। প্রশ্ন জাগে বাংলাদেশ কি এখন নিরাপত্তাহীনতায় ভুগছে? নাকি আশঙ্কায় আছে যে তার একটি সামরিক চুক্তির প্রয়োজন হয়ে পড়েছে। আমরা (বিএনপি) যতটুকু বুঝেছি তা অস্পষ্ট হলেও স্পষ্ট যে, বাংলাদেশের পক্ষ থেকে সামরিক চুক্তির উদ্যোগ নেওয়া হয় নাই। বরং ভারতের পক্ষ থেকে চুক্তির প্রস্তাব এসেছে। আর ভারত যদি বাংলাদেশের সঙ্গে সামরিক চুক্তি করতে চায় তাহলে বুঝতে হবে এখানে (চুক্তিতে) তাদের প্রয়োজনীয়তা বেশি। বাংলাদেশের প্রয়োজনীয়তা নাই। কারণ একটি বৃহত্তম দেশ ছোট্ট দেশের সঙ্গে বিনা লাভে সামরিক চুক্তি করে কী করবে?
ব্রেকিংনিউজ.কম.বিডি: সামরিক চুক্তির সুযোগ কে বা কারা করে দিয়েছে?
গয়েশ্বর: সামরিক চুক্তি করতে ভারতকে সুযোগ করে দিলাম, নাকি ভারত সুযোগ করে নিয়েছে? সেটা ভেবে দেখার সময়...। কারণ বাংলাদেশের নিরাপত্তা সংস্থার (গোয়েন্দা) চেয়ে ভারতের নিরাপত্তা রক্ষার দায়িত্বে থাকা গোয়েন্দা বাহিনী বেশি তৎপর। এটা এমনও তো হতে পারে জঙ্গিবাদ সৃষ্টি...আর সামরিক চুক্তির সুযোগ নেওয়া হচ্ছে।
ব্রেকিংনিউজ.কম.বিডি: জঙ্গিবাদ নামক শব্দটাকে কিভাবে ব্যাখা করবেন? এবং সমসাময়িক রাজনৈতিক পরিস্থিতি সম্পর্কে আপনার মূল্যায়ন কী?
গয়েশ্বর: সন্ত্রাস (টেরোরিজম) বা জঙ্গিবাদ এই শব্দটা বাংলাদেশে খুব বেশি দিন ধরে আসে নাই। এর আগে জঙ্গিবাদ শব্দটা আফগানিস্তান, সিরিয়া, লিবিয়া, ইরাকে উচ্চারিত হয়েছে। জঙ্গিবাদ ইস্যুতে পরাশক্তির আক্রমণে সেখানে হাজার হাজার নিরীহ মানুষ মারা গেছে। তাছাড়া বাংলাদেশে সম্প্রতি ঘটে যাওয়া জঙ্গিবাদের মতো নাশকতার কাজ প্রতিবেশী ভারতে আরও বেশি হয়েছে এবং হচ্ছে। তারপরও সন্ত্রাস (জঙ্গিবাদ) নিয়ে ভারতের কোনো বক্তব্য নাই। তারা এটাকে অভ্যন্তরীণভাবে মোকাবিলা করছে। কোনোভাবে টেরোরিজম শব্দটা আসলেই তারা কাশ্মীরের দিকে চলে আসে। ফলে এখন যেভাবেই হউক না কেন- কম হউক, বেশি হউক কিংবা না হউক আমরা বাংলাদেশে কথায় কথায় যেভাবে জঙ্গিবাদ শব্দটা গণমাধ্যম বরাতে প্রতিষ্ঠিত করছি সেক্ষেত্রে ভবিষ্যত ক্ষতির সম্মুখীন আমরাই বেশি হচ্ছি ও হবো।
ব্রেকিংনিউজ.কম.বিডি: জঙ্গিবাদ দমন এবং মোকাবিলায় শুধু কি সরকার কাজ করবে, না কি দেশের বৃহৎ রাজনৈতিক দল হিসেবে বিএনপিরও দায়বদ্ধতা আছে?
গয়েশ্বর: কোন দল ক্ষমতায় থাকলো বা না থাকলো সেটা বড় কথা নয়। বাংলাদেশে জঙ্গিবাদ বা আইএস আছে এটা যদি বিশ্বে প্রতিষ্ঠিত হয় তাহলে আমাদের নানান দিক থেকে ক্ষতিগ্রস্ত হতে হবে- এটিই চরম সত্য। কেননা একটি দেশকে সামনের দিকে এগিয়ে নিয়ে যেতে দেশীয় প্রচেষ্টার বাইরেও আন্তর্জাতিক প্রচেষ্টার প্রয়োজন রয়েছে। তাই বর্তমান প্রেক্ষাপটে একার পক্ষে কোনো কিছুই করা সম্ভবপর নয়। তাছাড়া বাংলাদেশ সর্ম্পকে যদি একটি নীতিবাচক ধারণা চলে আসে তাহলে যারা এই দেশে বিনিয়োগ করবে তাদের মধ্যে এক ধরনের বিভীষিকা কাজ করবে।
ব্রেকিংনিউজ.কম.বিডি: দেশে জঙ্গি তৎপরতা বৃদ্ধির ক্ষেত্রে কী কী কারণ থাকতে পারে বলে আপনি মনে করেন?
গয়েশ্বর: ভারত-বাংলাদেশ সামরিক চুক্তির বিষয়টা গণমাধ্যম খুব একটা জোর দিয়ে লিখে নাই। একটু একটু করে লিখেছে। ঠিক তারপর দেখলাম হঠাৎ করে দেশে জঙ্গি তৎপরতা বৃদ্ধি পেয়েছে। অথচ এই জঙ্গি তৎপরতা বৃদ্ধি পেয়েছে বলে সাধারণ মানুষ বিশ্বাস করে না। যাকেই জিজ্ঞাসা করা হয় বলে উঠে- ‘আরে মিয়া বুঝেন না... ভারতের সঙ্গে সামরিক চুক্তির কথা বলা হচ্ছে না, সেটার একটা ক্ষেত্র তৈরি করা হচ্ছে। তবে আমি সরকারের কথায় ধরে নিলাম যে, বাংলাদেশে দেশীয় জঙ্গি আছে। কিন্তু দেশের সর্বস্তরের জনগণ বলছে ভারত-বাংলাদেশ প্রতিরক্ষা/সামরিক চুক্তি পাস কাটাতেই এই জঙ্গিবাদ। তার মানে হচ্ছে এই দেশে জঙ্গিবাদ আছে জনগণ তা বিশ্বাস করে না। বরং এ ব্যাপারে সরকারের কথায় সন্দেহ পোষণ করে। কারণ সরকার কর্তৃক জঙ্গি দমন প্রক্রিয়াটা অস্বচ্ছ, পরিষ্কার নয়। যাদের বলা হচ্ছে আত্মঘাতি আসলে তো তারা আত্মঘাতি নয়। এরা আত্মহত্যাকারী। কিন্তু আমরা এ নিয়ে কিছু বলতেও পারছি না। বলতে গেলেই ‘অপরাধ আর জঙ্গিবাদের জন্য কেন মায়া কান্না?’ তবে আমি ব্যক্তিগতভাবে মনে করি, আমাদের দেশের মানুষ যদি জঙ্গিবাদকে বিশ্বাস করতো তাহলে তাদের মধ্যে জঙ্গিবাদ ইস্যুতে মারাত্মক আতঙ্ক বিরাজ করতো। তাই এটাকে এখন দেশের মানুষ রুটিন ওয়ার্ক বলে মনে করে। তাছাড়া একটি সরকারের প্রতি যখন সাধারণ মানুষের আস্থা থাকে না তখন সরকারের ভালো হোক মন্দ হোক কোনো কাজেই জনতার আস্থা থাকে না।
ব্রেকিংনিউজ.কম.বিডি: জঙ্গিবাদের ফলে আসলে বেনিফেসিয়ারি কারা হচ্ছে?
গয়েশ্বর: দেশ তো হচ্ছে না। রাজনৈতিক দলগুলোর ওপর দোষারোপ করে ক্ষমতাসীন সরকার সময় কাটাতে পারে। কিন্তু আলটিমেটলি এতে সরকারও লাভবান হচ্ছে না। কারণ দেশের জনগণ তো এই জঙ্গিবাদকে বিশ্বাস করার বদলে সন্দেহের চোখে দেখছে। মোটকথা দেশ ক্ষতিগ্রস্ত হচ্ছে। পাশাপাশি আন্তর্জাতিক মহল যারা অপেক্ষা করছে বাংলাদেশে জঙ্গি আছে এমন তকমা বা অপবাদ দিতে যাতে করে হয়তো অদূর ভবিষ্যতে তারা লাভবান হয়। তবে এই ইস্যুতে প্রতিবেশী দেশের তারও সাবধান হওয়া এই মর্মে যে, আপনার (বাংলাদেশ) ঘরে আগুন লাগলে আমার (ভারত) ঘরেও তো সেই আগুনের ফুলকি এসে ছিটকে পড়তে পারে। সে কারণেই হয়তো ভারত এখন সামরিক চুক্তিটা করছে কিংবা করতে চাইছে।
ব্রেকিংনিউজ.কম.বিডি: জঙ্গিবাদ মোকাবিলায় রাজনৈতিক দল হিসেবে বিএনপির কী দায়িত্ব আছে এবং সেটা কিভাবে?
গয়েশ্বর: অফকোর্স--- হোয়াই নট। বিএনপি চেয়ারপারসন আমাদের দেশনেত্রী খালেদা জিয়া তো প্রায় এক বছর আগে রাজধানীর একটি অভিজাত হোটেলে বিদেশিদের উপস্থিতিতে সংবাদ সম্মেলন করেছেন। এবং জঙ্গিবাদ মোকাবিলা এবং দমনে জাতীয় ঐক্যের ডাক দেন। কিন্তু সেই জাতীয় ঐক্যের ডাককে সরকারের পক্ষ থেকে কতভাবে নাকচ করা হয়েছে তা দেশি-বিদেশি সকলেই অবগত রয়েছে। শুধু তাই নয়, দেশে যদি জঙ্গিবাদ বৃদ্ধি প্রায় সেটা তো আওয়ামী লীগ কিংবা সরকারের সমস্যা নয়। এটা গোটা দেশের সমস্যা। আর গোটা দেশের সমস্যা হলে আমি এবং আমরা (বিএনপি) যারা এই দেশে বসবাস করি তারাও তো রেহাই পাবো না। দায়িত্ব আছে, আমরা আগেও বলেছি এখনও বলছি- আসুন জঙ্গিবাদকে ঐক্যেবদ্ধভাবে মোকাবিলা করি। কিন্তু কে শুনে কার কথা...।
ব্রেকিংনিউজ.কম.বিডি: জঙ্গিবাদ দমনে বিএনপির ডাকে জাতীয় ঐক্যের আহ্বানে জনগণের সাড়া নেই কেন?
গয়েশ্বর: আরে ভাই জঙ্গি তো মরে যাচ্ছে। এবং তাকে যদি জীবিত আটক করে আইনের আওতায় এনে জিজ্ঞাসা করা যেত তাহলে হয়তো জঙ্গিবাদের প্রকৃত উৎস এবং শিকড় ধ্বংস করা সম্ভবপর হতো। অন্তত ভুল হউক বা সঠিক হউক তাদের আর্দশটা জানা সম্ভব হতো। কারণ তারাও (জঙ্গি) তো কোনো না কোনো আর্দশ প্রতিষ্ঠায় নিজেকে জড়িত রাখতে পারে। কারণ আমি যেটা বুঝি তা হচ্ছে গণতান্ত্রিক প্রক্রিয়ার পথ রুদ্ধ হলে তখন অগণতান্ত্রিক অপশক্তিগুলো মাথাচাড়া দিয়ে উঠে। আওয়ামী লীগ বাকশাল গঠন করেছে, কিন্তু বাকশাল সন্ত্রাস, উগ্রবাদের সমাধান দিতে পারেনি। প্রকৃতপক্ষে বরং ১৯৭৮ সালে রাষ্ট্রপতি নির্বাচনী প্রক্রিয়া আসার মধ্যে দিয়ে সকল অগণতান্ত্রিক অপশক্তিগুলো ম্লান হতে থাকে। এবং জামায়াতে ইসলাম, মুসলীম লীগ সবাই যখন পার্টি করার সুযোগ পেলো তখন প্রত্যেকের একটি অফিস নিতে হয়েছে। রেজিস্টেশন করতে হয়েছে। এর পর আস্তে আস্তে গত ৩০/৩৫ বছর সময়টা পঙ্গু গণতন্ত্র আর যে গণতন্ত্রই বলি না কেন সেই প্রক্রিয়ার মধ্যে বাংলাদেশকে এগিয়ে যেতে হচ্ছে।
ব্রেকিংনিউজ.কম.বিডি: আওয়ামী লীগ বলে জিয়াউর রহমান জামায়াত ইসলামকে রাজনীতিতে পুনর্বাসন করেছেন। এ বিষয়ে আপনার অভিমত কী?
গয়েশ্বর: জিয়াউর রহমান ক্ষমতায় এসেছেন ১৯৭৮ সালে। কিন্তু যারা বাংলাদেশের স্বাধীনতাবিরোধী শক্তি ছিল তাদের বিচার করতে ৭২ থেকে ৭৮ সাল পর্যন্ত এত সময় লাগার কথা নয়। এবং কিছুই না, তারা ট্রাইব্যুনাল তৈরি করে মাঠে যদি বসতো তৎকালীন রাজাকার, আলবদর, আলসামস এরা কী করছে সাক্ষী দিতে লাইন ধরে হাজার হাজার মানুষ আসতো। কণ্ঠভোটে সাক্ষী হতো মাইক লাগিয়ে। কারণ তখন মানুষের মধ্যে তেজ, শক্তি, সাহস সব কিছুই ছিল। এখন দীর্ঘ প্রক্রিয়ায় আত্মীয়তাসহ নানাভাবে ডাইবার্ট হয়ে গেছে। এমনকি যুদ্ধাপরাধাদের দায়ে আজকে যাদের বিচার করা হচ্ছে তাদের অনেকেই সেদিন জেলখানায় ছিল। তাদেরকে তখন জেলখানা থেকে কারা মুক্তি দিয়েছে সেই প্রশ্নটা স্বাভাবিক ভাবেই থেকে যায়। এবং মুক্তি দেওয়ার পর মামলাগুলোও প্রক্রিয়াধীন রাখা হয় নাই। অথচ আমরা এখন যে কোনো মামলায় জামিন নিয়ে জেল থেকে বের হলেও মামলা প্রক্রিয়াধীন থাকছে। আপনি তখন আপনার কাজটা করলেন না, আর এত বছর পর সে কাজের কথা আবার আপনার মনে হলো- এটি তো হয় না। তাছাড়া বর্তমান সরকার আজ জামায়াত ইসলামীকে নিয়ে নানান সমীকরণ অব্যাহত রাখলেও ১৯৯৬ সালে তত্ত্বাবধায়ক সরকারের প্রস্তাব প্রথম মাঠে পৌঁছায় সেই জামায়াতই।
ব্রেকিংনিউজ.কম.বিডি: যুদ্ধাপরাধ ইস্যুতে আন্তর্জাতিক অপরাধ ট্রাইবুন্যাল বিচার প্রক্রিয়াকে সমর্থন করেন কী না?
গয়েশ্বর: যুদ্ধাপরাধীদের বিচারপ্রক্রিয়া সর্ম্পকে বিএনপির অবস্থান সর্বদা পরিষ্কার ও সুস্পষ্ট যে, যুদ্ধাপরাধীদের বিচার নিয়ে শুধু বিএনপিই নয়, কোনো রাজনৈতিকদলই দ্বিমত পোষণ করে না। দ্বিমত পোষণ করার সুযোগও নেই। তাছাড়া আমরা এ নিয়ে শুধু বলেছি রাজনৈতিক দৃষ্টিভঙ্গিটা বাদ দিয়ে যুদ্ধাপরাধীদের বিচার করুণ। সঠিকভাবে বিচার করুণ। কেননা আজকে যদি একজন নারীকে ধর্ষণ করা হলে অপরাধীর শাস্তি হয়, ঠিক ১৯৭১ সালে নারী ধর্ষণের সঙ্গে সম্পৃক্তকারীদেরও শাস্তি হওয়া উচিত। পাশাপাশি মানবতাবিরোধী অপরাধে জড়িতদের সনাক্ত করে যদি এতদিন পর বিচার করা যায়, তাহলে এখন যারা একই অপরাধ করে যাচ্ছে তাদের বিচারও একই আইনে একই আদালতে সম্পূর্ণ করা যায়। এর জন্য সন তারিখের প্রয়োজন কেন? সুতরাং ৭১ সালে অপকর্ম করলে তাদের বিচার হবে হচ্ছে, তাহলে আজকে যারা এই অপকর্ম ও অপরাধ করছে তাদের বিচার হবে না? তাহলে তো অতিরিক্ত আইন তৈরি করার প্রয়োজন হয় না। প্রচলিত আইনে বিচার করা সম্ভব। আরেকটা বিষয়, কোনো অপরাধী সে যেই হউক না কেন তার পক্ষে আইনজীবী নিয়োগপ্রাপ্ত হওয়ার অধিকার রয়েছে। এটা অপরাধীর অধিকার। এর মানে এই নয় সে অপরাধ স্বীকার করেছে। আইনজীবীর কাজই হচ্ছে সঠিক বিচারকার্য সম্পাদনে একদিকে অপরাধীর পক্ষে দাঁড়াবে অন্যদিকে অপরাধীর বিপক্ষে দাড়াবে? অর্থাৎ ডিফেন্সও থাকবে আবার প্রসিকিউশনও থাকবে।
ব্রেকিংনিউজ.কম.বিডি: সময় দেওয়ার জন্য আপনাকে ব্রেকিংনিউজ.কম.বিডি এর পক্ষ থেকে অশেষ ধন্যবাদ।
গয়েশ্বর: আপনাকে এবং ব্রেকিংনিউজ.কম.বিডিকেও ধন্যবাদ।
ব্রেকিংনিউজ.কম.বিডি/ এম/ এমআর
সাক্ষাৎকার
‘৮০ ভাগ রাজনীতিবিদই দুর্নীতিপ্রবণ’
‘সিনেমা বানাতেই এসেছি’
‘পরবর্তী নির্বাচন নাও হতে পারে’
‘বাংলাদেশ নয়, সামরিক চুক্তির উদ্যোগ ভারতের’
‘মায়ের উৎসাহই ছিল আমার বড় প্রেরণা’
বিশিষ্টজনদের ভাষা ভাবনা ও বর্তমান প্রেক্ষাপট
সর্বশেষ খবর
ঈদের পোশাকের লোভ দেখিয়ে শিশু ধর্ষণ, আটক ১
টিকিটের দাম আকাশ ছোঁয়া
পাকিস্তানে বোমা বিস্ফোরণে নিহত ৫
ব্রিটেনে সমান অধিকার পাবে ইইউ নাগরিকরা: মে
রাজধানীতে জেএমবির ২ সদস্য গ্রেফতার
‘মান্না বেঁচে থাকলে এমন আকাম করতে পারতে না’
ঘরমুখী মানুষের ঢল, নিরাপত্তায় ঢাকা সদরঘাট
শাহরুখের ঈদ শুরু হয় ঈদের নামাজ পড়ে
অযাচতি ঝামেলার পর ঈদে থাকল তিন ছবি
বঙ্গবন্ধুর প্রতিকৃতিতে প্রধানমন্ত্রীর শ্রদ্ধা
সর্বাধিক পঠিত
‘মান্না বেঁচে থাকলে এমন আকাম করতে পারতে না’
অযাচতি ঝামেলার পর ঈদে থাকল তিন ছবি
শাহরুখের ঈদ শুরু হয় ঈদের নামাজ পড়ে
ত্রিশ বছর পর পর্দায় ফিরলেন আলমগীর-চম্পা
ঈদযাত্রায় ​মহাসড়কে গাড়ির চাপ
টিকিটের দাম আকাশ ছোঁয়া
ব্রিটেনে সমান অধিকার পাবে ইইউ নাগরিকরা: মে
কুম্বলে প্রসঙ্গে মুখ খুললেন কোহলি
বঙ্গবন্ধুর প্রতিকৃতিতে প্রধানমন্ত্রীর শ্রদ্ধা
৬৯ বছরে পা রাখলো আওয়ামী লীগ
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved